Okresná prokuratúra Bánovce nad Bebravou 
K Zornici 892, 957 01 Bánovce nad Bebravou 	

Sp. zn. : Pv 22/15/3301	Bánovce nad Bebravou, 9.6.2015
EEČ : 2-23-28-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bánovce n/Bebravou
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, , Slovensko
že hoci mu z ustanovenia § 62 ods. 1 a nasl. Zákona o rodine vyplýva povinnosť ako rodičovi prispievať na výživu dieťaťa a rozsudkom Okresného súdu Bánovce nad Bebravou č.k. XXXXX zo dňa XXXXX právoplatným dňa 2.3.2011 bol zaviazaný prispievať na výživu svojho maloletého syna XXXXX, nar. XXXXX vo výške 50 Eur mesačne vždy do 15. dňa daného mesiaca vopred k rukám oprávnenej, jeho matky XXXXX, trvale bytom XXXXX, ktorej bol zverený do osobnej starostlivosti, si svoju zákonnú povinnosť vyživovať iného úmyselne neplnil v období od 15.10.2014 do 15.5.2015 vrátane, keď v období od 29.9.2014 do 25.3.2015 bol vo výkone trestu odňatia slobody vyživovaciu povinnosť na vyživované dieťa si pri jeho nástupe nenahlásil, čím sa jej plneniu úmyselne vyhýbal, a to napriek tomu, že rozsudkom Okresného súdu XXXXX č.k. XXXXX zo dňa XXXXX právoplatným dňa 6.8.2013 bol odsúdený za prečin zanedbania povinnej výchovy podľa § 207 ods. 2, ods. 3 písm. c) Trestného zákona na trest odňatia slobody v trvaní 12 mesiacov so zaradením na výkon do ústavu pre výkon trestu s minimálnym stupňom stráženia, z výkonu ktorého bol podmienečne prepustený uznesením Okresného súdu Martin č.k. XXXXX zo dňa XXXXX, čím mu v sledovanom období vznikol dlh na nezaplatenom výživnom vo celkovej výške 400 Eur

lebo zanikla trestnosť činu

Odôvodnenie:
Vyšetrovateľ Odboru kriminálnej polície Okresného riaditeľstva PZ Bánovce nad Bebravou uznesením pod ČVS:XXXXX zo dňa 13.1.2015 podľa § 199 ods. 1 Trestného poriadku začal trestné stíhanie pre prečin zanedbania povinnej výživy podľa § 207 ods. 2, ods. 3 písm. c) Trestného zákona a súčasne ním podľa § 206 ods. 1 Trestného poriadku rozhodol o vznesení obvinenia pre uvedený trestný čin XXXXX, a to na skutkovom základe uvedenom v predmetnom uznesení.

V priebehu vyšetrovania bolo zistené, že dlžné výživné na maloletého syna XXXXX vo výške 400 Eur za obdobie od 15.10.2014 do 15.5.2015 vrátane, pre ktoré je obvinený XXXXX trestne stíhaný, bolo z jeho strany uhradené v celom rozsahu. Okrem svedeckej výpovede oprávnenej príjemkyne výživného XXXXX túto skutočnosť potvrdzuje i do vyšetrovacieho spisu založený doklad o jeho úhrade, ku ktorej došlo dňa 12.3.2015. Z vykonaných dôkazov bolo zároveň zistené, že v priebehu neplatenia výživného obvineným jeho nezaopatrené maloleté dieťa XXXXX netrpel núdzou a obdobie neplatenia výživného na ňom nezanechalo trvalo nepriaznivé následky. 

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

V zmysle § 86 ods. 1 písm. a) Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
 
Vzhľadom ku skutočnosti, že obvinený XXXXX si svoju vyživovaciu povinnosť, ktorú má voči svojmu maloletému synovi XXXXX, za obdobie, za ktoré je trestne stíhaný v celom rozsahu splnil skôr, než sa súd odobral na záverečnú poradu a trestný čin nemal trvalo nepriaznivé následky, v zmysle osobitného ustanovenia o účinnej ľútosti podľa § 86 ods. 1 písm. a) Trestného zákona trestnosť prečinu zanedbania povinnej výživy podľa § 207 ods. 2 Trestného zákona zanikla. 

Prihliadnuc k vyššie uvedeným skutočnostiam, bolo potrebné rozhodnúť tak ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Pavel Štefan
prokurátor